### Ministru kabineta rīkojuma projekta

„Par Valmieras Pārtikas ražotāju vidusskolas un Valmieras 36.arodvidusskolas reorganizāciju un Valmieras Profesionālās vidusskolas izveidi” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka Izglītības un zinātnes ministriju (turpmāk – ministrija) par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015. gadam (turpmāk – pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Tiesību akta projekta izstrādes nepieciešamību nosaka Profesionālās izglītības likuma 14.panta pirmajā daļā noteiktais, ka ministrija vai cita ministrija ierosina Ministru kabinetam dibināt, reorganizēt un likvidēt valsts profesionālās izglītības iestādes, un Valsts pārvaldes iekārtas likuma 15.panta trešās daļas 2.punktā noteiktais, ka tiešās pārvaldes iestādi reorganizē, apvienojot to ar citu iestādi, kā rezultātā uz reorganizējamo institūciju bāzes izveido jaunu iestādi.  Pamatojoties uz pamatnostādnēs noteikto ministrijas padotības profesionālās izglītības iestāžu tīkla optimizācijas izpildes plānojumu, kā arī pamatojoties uz Valmieras Pārtikas ražotāju vidusskolas un Valmieras 36. arodvidusskolas (turpmāk – skolas) izstrādāto Valmieras Profesionālās izglītības kompetences centra attīstības un investīciju stratēģiju 2010.–2015.gadam, ministrija ir sagatavojusi Ministru kabineta rīkojuma projektu„Par Valmieras Pārtikas ražotāju vidusskolas un Valmieras 36. arodvidusskolas reorganizāciju un Valmieras Profesionālās vidusskolas izveidi” (turpmāk – rīkojuma projekts). |
| 2. | Pašreizējā situācija un problēmas | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.100. un 24.101.apakšpunktu skolas, kuras ir paredzētas reorganizēt, ir ministrijas padotībā esošas valsts izglītības iestādes.  Skolas paredzēts reorganizēt apvienojot un uz to bāzes veidojot jaunu – Valmieras Profesionālo vidusskolu (turpmāk – vidusskola), kas būs ministrijas padotības iestāde.  **Valmieras Pārtikas ražotāju vidusskola** īsteno šādas profesionālās izglītības programmas: „Pārtikas produktu tehnoloģija”, „Ēdināšanas pakalpojumi” un „Komerczinības”. Valmieras Pārtikas ražotāju vidusskolā uz 2011.gada 1.janvāri mācās 289 izglītojamie. Skolas kapacitāte ir 350 izglītojamie.  Valsts budžeta dotācija 2011.gadā ir 358 853 lati. Valmieras Pārtikas ražotāju vidusskola ir iekļauta reģionālās attīstības plānos, līdz ar to Eiropas Savienības fondu 2007.-2013.gada plānošanas periodā plānots īstenot Eiropas Reģionālās attīstības fonda līdzfinansētu projektu 1 967 851 latu apjomā, tai skaitā Eiropas Reģionālās attīstības fonda daļa 1 692 350 latu apjomā.  Eiropas Reģionālās attīstības fonda līdzfinansētā projekta ietvaros, optimizējot Valmieras Pārtikas ražotāju vidusskolas un Valmieras 36.arodvidusskolas resursus, attīstot vienotu infrastruktūru, modernizējot mācību telpas un aprīkojumu, izbūvējot dienesta viesnīcu, mācību un praktisko nodarbību ēku izglītojamo vajadzībām, kā arī nodrošinot izglītības pieejamību personām ar funkcionāliem traucējumiem, plānots uzlabot prioritārās profesionālās izglītības programmas, lai veicinātu to kvalitāti un atbilstību darba tirgus prasībām atbilstoši izglītojamo skaitam.  Pēc rīkojuma projektā minēto profesionālo izglītības iestāžu reorganizācijas Eiropas Reģionālās attīstības fonda līdzfinansētā projekta īstenošana un uzraudzība tiks nodrošināta atbilstoši spēkā esošajos Eiropas Savienības un Latvijas Republikas normatīvajos aktos noteiktajam.  Eiropas Savienības struktūrfondu 2004.-2006.gada plānošanas periodā Valmieras Pārtikas ražotāju vidusskola īstenoja ERAF līdzfinansētu projektu 100 000 latu apjomā, tai skaitā struktūrfonda daļa –79 681,01 latu apjomā.  Valmieras Pārtikas ražotāju vidusskolā netiks ieguldīts Klimata pārmaiņu finanšu instrumenta finansējums.  **Valmieras 36.arodvidusskola** īsteno šādas profesionālās izglītības programmas: „Grāmatvedība”, „Komerczinības” un „Viesnīcu pakalpojumi”.  Valmieras 36.arodvidusskolāuz 2011.gada 1.janvāri mācās 376 izglītojamie. Skolas kapacitāte 350 izglītojamie.  Valsts budžeta dotācija 2011.gadā ir 449 274 lati. Valmieras 36.arodvidusskolā netiks ieguldīts Klimata pārmaiņu finanšu instrumenta finansējums.  Reorganizācijas ieguvums ir tas, ka apvienojot skolas un izveidojot vidusskolu, tajā tiks koncentrēts finansējums (arī Eiropas Savienības struktūrfondu), kā rezultātā būs iespējams nodrošināt iekārtu modernizāciju, telpu renovāciju, mācību līdzekļu, aprīkojuma atjaunošanu, kā arī nodrošināt atbilstošus uzturēšanas izdevumus.  Skolu lietošanā un apsaimniekošanā nodotā nekustamā manta, kā arī skolu bilancē esošā kustamā manta, reorganizējot skolas, tiek nodota vidusskolas lietošanā un apsaimniekošanā un turpmāk tiek izmantota vidusskolas mācību procesa un funkciju nodrošināšanai. Vidusskolai tiek plānots, atbilstoši Profesionālās izglītības likuma 15¹.pantā noteiktajam, piešķirt profesionālās izglītības kompetences centra statusu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekta mērķis ir profesionālās izglītības iestāžu tīkla optimizācijas pasākumu īstenošana, paredzot ar 2011.gada 1.septembri reorganizēt skolas, apvienojot tās vienā izglītības iestādē. |
| 5. | Projekta izstrādē iesaistītās institūcijas | Ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība rīkojuma projekta izstrādes gaitā nebija nepieciešama, jo rīkojuma projekts ir izstrādāts saskaņā ar pamatnostādnēs noteikto un Ministru kabinetā apstiprināto profesionālās izglītības iestāžu optimizācijas plānu, kura izstrādē piedalījās gan plānošanas reģioni un novadu pašvaldības, gan nozaru asociācijas, profesionālās apvienības, gan Profesionālās izglītības biedrība. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Rīkojuma projekta tiesiskais regulējums attiecas uz valsts iestādēm. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Izglītojamie un viņu vecāki, pašvaldību institūcijas un organizācijas, kuras sniedz atbalstu izglītības iestādēm izglītības procesa nodrošināšanā. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2011.gads** | | | Turpmākie trīs gadi (tūkst. latu) | | |
| **2012** | **2013** | **2014** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 949,2 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | | 808,1  141,1 | | 0  0 | 0  0 | 0  0 | 0  0 |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| 2. Budžeta izdevumi: | | 949,2 | | 0 | 0 | 0 | 0 |
| 2.1. valsts pamatbudžets | | 949,2 | | 0 | 0 | 0 | 0 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| 3. Finansiālā ietekme: | | 0 | | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | 0 | | 0 | 0 | 0 | 0 |
| 5. Precizēta finansiālā ietekme: | | 0 | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Ministrijas budžeta programmā 02.00.00 „Profesionālās izglītības mācību iestādes” apakšprogrammā 02.01.00. „Profesionālās izglītības programmu īstenošana” 2011.gada plānoti ieņēmumi un izdevumi Valmieras Pārtikas ražotāju vidusskola 424 241 Ls, Valmieras 36.arodvidusskola 525 004 Ls. Skolu reorganizācija neietekmēs valsts budžetu turpmākajos gados. Valsts finansēto audzēkņu skaits nesamazinās, jo tie turpina izglītības programmu apguvi vidusskolā. Tā kā profesionālās izglītības iestādes tiek finansētas pēc principa „nauda seko izglītojamajam” saskaņā ar Ministru kabineta 2007.gada 2.oktobra noteikumiem Nr.655„Noteikumi par profesionālās izglītības programmu īstenošanas izmaksu minimumu uz vienu izglītojamo” (turpmāk – normatīvs), valsts budžeta finansējumu atbilstoši pārņemto audzēkņu skaitam saņems vidusskola. Administratīvā personāla samazinājuma rezultātā ietaupītie līdzekļi programmas 02.00.00 „Profesionālās izglītības mācību iestādes” apakšprogrammas 02.01.00. „Profesionālās izglītības programmu īstenošana” ietvaros ļaus palielināt profesionālās izglītības iestāžu kapacitāti un tuvināt profesionālās izglītības programmu īstenošanas izmaksas uz vienu izglītojamo normatīvā noteiktajam izmaksu minimumam (2011.gadā izglītības programmu īstenošanas normējamo izmaksu un dienesta viesnīcu uzturēšanas izmaksu minimums nodrošināts 60,6 % apmērā). | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Nav | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | |
| Nepieciešamie saistītie tiesību aktu projekti | | Ministrija līdz 2011.gada 1.oktobrim izdarīs grozījumus Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, precizējot ministrijas padotībā esošo iestāžu sarakstu. | | | | |
| Cita informācija | | Nav | | | | |

Anotācijas V. un VI. sadaļa – projekts šo jomu neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un skolas. |
| 2. | Projekta izpildes ietekme uz pārvaldes funkcijām | Rīkojuma projekts nepaplašina un nesašaurina ministrijas funkcijas, jo saskaņā ar Izglītības likuma 15.panta 1.punktu, ministrija īsteno vienotu valsts politiku un attīstības stratēģiju izglītībā. |
| 3. | Projekta izpildes ietekme uz pārvaldes institucionālo struktūru  Jaunu institūciju izveide. | Jaunu institūciju izveide nav nepieciešama. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Ir paredzēta divu skolu reorganizācija, apvienojot vienā – vidusskolā. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Profesionālās izglītības iestāžu optimizācijas rezultātā tiks turpināta uzsāktā vienotas infrastruktūras izveide profesionālās izglītības nodrošināšanai Vidzemes reģionā. |
| 6. | Cita informācija | Nav |

Izglītības un zinātnes ministrs R.Broks

Vīza:

Valsts sekretāra vietniece

struktūrfondu jautājumos,

valsts sekretāra pienākumu izpildītāja L.Sīka

18.02.2011. 09:10

1396

I.Tarvide 67047916

[inga.tarvide@izm.gov.lv](mailto:inga.tarvide@izm.gov.lv)

fakss: 67047904